Njinga, seorang puteri yang jauh dari rumah selama tiga tahun.
Kita perlu buat serentak.
Sebaik saja satu kem terima berita dari kem lain, habislah.
Saya amanahkan awak dan orang awak mengetuai serangan ini.
Menyedari keadaan kerajaannya yang putus harapan,
dia membentuk pakatan dengan ketua Imbangala, Kasa,
menjadikan musuh kepada musuhnya saudara seperjuangan.
Di tanah kelahirannya, Kabasa jatuh ke tangan pesaing.
Jangan sentuhnya!
Hei!
- Funji! - Funji!
- Tuanku perlu pergi. - Apa yang berlaku?
- Kita mesti buat sesuatu! - Kita akan buat!
Tidak! Funji!
Tapi Njinga kekal teguh untuk melakukan apa-apa saja
demi melindungi masa depan dan keselamatan rakyatnya.
Atau mati ketika mencuba.
Semoga nenek moyang kamu mengalu-alukan kepulangan kamu.
Njinga mengusir dirinya sendiri.
Dia telah membentuk pakatan dengan Imbangala.
Dengan mereka, dia telah berjuang menentang Portugis.
Njinga bekerjasama dengan Kasa mengganggu laluan perdagangan hamba,
bantu mengambil hamba dari pedalaman Afrika Tengah Barat ke pantai.
Rasanya dia masih patah hati atas kematian anaknya
dan masih berasa geram terhadap abangnya, Mbande.
KEPULAUAN KINDONGA
Tapi kini, Raja Mbande berada dalam situasi terdesak.
Ibu kotanya, Kabasa dijajah oleh orang Portugis.
Dia dipaksa melarikan diri ke Kepulauan Kindonga.
Kepulauan ini kubu pertahanan yang terletak di tengah-tengah Sungai Kwanza.
KABASA, SUNGAI KWANZA, KEPULAUAN KINDONGA
Kini, dia menyeru Njinga untuk satu perjumpaan.
Di mana pengawalnya?
Tuanku patut maklum...
tiga tahun ini telah mengubahnya.
Beta boleh nampak.
Mari menyeberang.
Kakanda dah buat apa?
Kini, kakanda sudah abadi?
Berjalan di sini tanpa perlindungan.
Bagaimana jika orang Portugis tiba sebelum adinda?
Kakanda tak dengarkah?
Mereka sudah tiba.
Kabasa tumbang.
Kini, kakanda kehilangan lebih banyak daripada ayahanda.
Adinda kita pula? Mana Funji dan Kambu?
Kakanda dah bawa keluar.
- Mustahil ini penamat kita. - Tidak.
Kita masih di sini.
Kenapa Raja menyeru adinda?
Berdamai.
Kakanda mahu adinda buat rundingan damai dengan Portugis.
Apa?
Kejayaan adinda dengan Imbangala sampai kepada kami di Kabasa.
Adinda mengawal huru-hara mereka.
Gunanya untuk memotong talian hubungan Portugis.
Njinga, kemahiran adinda tak dapat dinafikan.
Ini bukti adinda yang terbaik untuk berunding bagi pihak kita.
Sudah lama adinda menentang mereka.
- Kakanda tahu. - Jika adinda tak buat pun,
ini bukan masanya untuk berunding.
Tidak apabila kakanda...
Tidak apabila takhta masih lemah.
Kita mesti terus berjuang.
Njinga.
Kakanda tiada darah lagi untuk ditumpahkan.
Bukan darah kakanda yang ditumpahkan. Darah mereka.
Sehingga kita mengusir pencuri yang membunuh itu dari kerajaan ini.
Tolonglah, Njinga!
Adinda satu-satunya harapan kami!
Kakanda bukan memohon sebagai raja.
Kakanda memohon sebagai keluarga.
Apabila abang Njinga mencari Njinga,
dia bukan saja ada abangnya, pembunuh anaknya.
Dia ada raja,
orang yang duduk di atas takhta rakyatnya.
Dia perlu berkhidmat kepada Mbande.
Hei.
Raja Ndongo tak tunduk kepada sesiapa kecuali nenek moyang.
Kakanda perlukan apa?
Kita mungkin tak dapat bayangkan hari ini,
memikirkan dia masih ada hubungan dengan abangnya.
Dia tak percaya abangnya, tapi ini lebih besar daripadanya.
Dalam setiap keputusannya,
dia berfikir tentang melindungi rakyatnya
dan menghalang seramai orang daripada perdagangan hamba.
Portugis menyerang Kabasa untuk menunjukkan kuasa tentera
serta menakutkan Mbande dan rakyatnya.
Apabila tentera Portugis menuju ke tempat lain,
Mbande dan adiknya dapat pulang ke kota mereka,
tapi mereka tahu pertempuran mereka dengan Portugis masih belum tamat.
Afrika Tengah Barat sedang mengalami pergolakan besar.
Orang Portugis menceroboh kampung, pekan dan kota,
memusnahkan, menjarah dan menghancurkan masyarakat.
Orang Portugis juga membina sebuah kubu di Ambaca,
tapak yang hampir dengan ibu kota Mbande, Kabasa.
Dia tahu mereka boleh menyerang pada bila-bila masa.
Mbande benar-benar keletihan.
Dia tak mempunyai keupayaan tentera untuk melawan Portugis.
Berlaku huru-hara di wilayah itu.
Ini detik penentuan sama ada dia kekal bertakhta
dan mengekalkan kuasa walaupun sedikit.
Kakanda seru kamu berdua ke sini
kerana kakanda perlu maklumkan kakanda sudah berdamai dengan Mbande.
Apa?
Kakanda pun bersetuju mewakilinya jumpa orang Portugis.
Jadi, kita berangkat ke Luanda.
Kenapa biarkan Mbande bersembunyi di belakang kakanda?
- Lagipun, dia raja. - Raja yang kehilangan tempatnya.
Mbande...
Dia bukan dirinya sekarang.
Dia percaya Portugis mahu keamanan, tapi kakanda kenal musuh ini.
Musuh ini licik, kejam dan mahu kita tunduk kepadanya.
Apa kata kita hantar pasukan perang?
Kambu.
Perang takkan dimenangi di medan sehingga ia dimenangi dalam fikiran.
Ayahanda selalu kata begitu.
Ya, betul.
Sebab itulah kakanda nak pergi.
Kakanda nak pandang mata gabenor
apabila dia pulangkan semua yang dia rampas daripada kita.
Kenapa kakanda pasti dia akan buat begitu?
Sebab kakanda takkan berehat sehingga dia buat.
Tugas Njinga merupakan satu cabaran yang menggerunkan,
perwakilan keamanan rasmi terbesar yang pernah dilaksanakan
sejak kedatangan orang Portugis.
Njinga dan sekumpulan pengiring berangkat sejauh 200 batu
dari Kabasa ke Luanda.
KABASA, SUNGAI KWANZA, LUANDA
PELABUHAN LUANDA
Njinga tiba di Luanda dengan rombongan pengiring,
mempamerkan keindahan bangsawan Ndongo dan kerabat diraja Ndongo.
Dia bercakap bahasa Portugis. Dia amat berpengetahuan tentang politik.
Dia seorang pemikir strategik.
Dia sesuai menjadi utusan, menunjukkan kepada orang Portugis,
"Kami bangsa yang kuat, agung dan mulia."
Ketika ini, gabenor wilayah ini bernama de Sousa,
bertindak bagi pihak negara Portugis.
Dia berniat meletakkan Njinga di tempatnya.
Dia lebih tua daripada jangkaan saya.
Jangan pandang rendah kepadanya.
Saya tak berniat begitu.
Tiada siapa belum menundukkannya.
Rasanya Portugis tak bersedia
menerima seorang wanita sebagai diplomat.
Rasanya mereka sangka, disebabkan dia seorang wanita,
mereka mungkin boleh memperdaya atau melemahkannya.
Walaupun orang Portugis memahami
Mbande dan adiknya orang penting di wilayah ini,
ini sebuah kerajaan yang berkuasa.
Buat masa ini, mereka mahu nampak menunjukkan rasa hormat.
Puteri Njinga, saya berbesar hati.
Saya pasti, Gabenor.
Jarang nampak puteri Ndongo,
apatah lagi bertiga.
Kamu tak perlu datang sejauh ini.
Saya boleh hantar utusan membawa syarat-syarat kami.
Utusan di jalan yang berbahaya ini.
Itu tindakan yang tak bijak.
Njinga mahu tiga perkara utama daripada rundingan ini,
bebaskan tahanan Ndongo diperhambakan, perlindungan daripada musuh bersama
dan janji daripada orang Portugis untuk merobohkan kubu Ambaca.
Persoalannya, berapa banyak yang perlu dikorbankan untuk penuhi kemahuannya?
Silakan...
duduk.
Apabila orang Portugis bertemunya buat kali pertama,
mereka cuba memalukannya.
Dia tak diberikan kerusi.
Mereka cuba tunjuk kepadanya
apa saja rundingan yang akan berlaku akan mengikut kehendak mereka.
Tak perlu susahkan diri bagi pihak saya.
Saya sentiasa bersedia.
Ia satu tindakan yang berani dan dia mampu mengatakan,
"Saya takkan benarkan kamu merendahkan taraf saya.
Kita rakan kongsi yang setaraf dalam perbualan ini.
Jika saya perlu cipta kerusi sendiri, saya akan lakukannya."
Saya berharap dapat berbual dengan abang awak, bukannya utusan.
Raja saya mengagihkan tugas mengikut kemahuannya.
Jelas sekali.
Syarat-syarat kami agak mudah.
Raja kami sanggup tawarkan keamanan kepada abang awak
dengan syarat dia mengadakan gencatan senjata,
bantu kami lawan musuh bersama dan pulangkan harta kami.
Harta?
Hamba.
Orang Portugis yang pertama mula menggunakan Afrika
sebagai tempat memperoleh kargo manusia yang diperhambakan.
Njinga sedar mereka kehilangan beribu-ribu orang
kerana keinginan orang Portugis terhadap perdagangan hamba
dan penjajahan di Dunia Baru.
Raja saya percaya persahabatan lebih baik...
untuk semua.
Sudah tentu raja awak percaya pada persahabatan.
Tidak?
Ya, betul.
Raja saya mahu hidup dengan aman bersama orang Portugis,
tapi kami asyik menghadapi masalah.
Kasanje.
Kasanje ialah ketua Imbangala dengan reputasi yang menakutkan.
Dia sukar diramal di sekitar Ndongo.
Dia ancaman kepada Njinga dan Portugis.
Hantu dalam Kabus.
Jadi, awak mengenalinya?
Kami boleh uruskan Kasanje...
asalkan abang awak membayar ufti kepada Raja
untuk menebus semua harta yang kami akan rugi.
Orang Portugis mahu Ndongo membayar ufti tahunan kepada mereka.
Maksudnya, mereka perlu bawa hamba ke Luanda
untuk dibayar kepada kerajaan Portugis.
Gabenor,
kami ada pepatah,
"Orang yang dilahirkan bebas patut kekalkan kebebasannya
dan tak tunduk kepada orang lain."
Ufti hanya boleh dibayar oleh mereka yang telah ditakluki.
Raja Mbande tak pernah ditakluki.
Njinga enggan membayar ufti dalam bentuk manusia,
memberi orang kepada perhambaan,
kerana Njinga percaya ia bertentangan dengan perkara yang dia fikir betul.
Dia tak percaya perhambaan Portugis boleh diterima.
Orang Portugis mahu mengenakan syarat-syarat berserah,
menjadikan mereka hamba Portugis.
Dia berkata, pemerintah Ndongo takkan sesekali
menjadi hamba kepada Raja Portugal
kerana Portugal tak menang perang dan tak pernah takluki Ndongo.
Njinga seorang pengendali politik yang sangat bijak.
Dia mengambil aspek budaya politik yang asing baginya
untuk mendapatkan kemahuannya.
Saya percaya dia memasuki rundingan itu dengan perasaan yang dia boleh menang.
Kapten Cardoso, jika awak terus mengosongkan tanah kami,
raja saya tiada rakyat untuk ditadbir.
Apa gunanya raja tanpa rakyat?
Awak akan jadi sekutu yang hebat.
Kini, saya dan kapten diperlukan di tempat lain.
Tuan puteri.
- Ada perkembangan? - Mereka masih mempermainkan kita.
Cuba memikirkan berapa banyak yang kita sanggup beri
dan berapa banyak yang dia perlu ambil secara paksa.
Apa maksudnya untuk keamanan?
Keamanan belum ditawarkan lagi.
Tapi setidaknya, mereka ingat untuk beri saya kerusi kali ini.
Kadangkala, untuk memahami seorang lelaki...
kita perlu melalui seorang wanita.
Ana da Silva ialah isteri pegawai Portugis terkenal di Luanda.
Seperti kebanyakan orang Portugis, dia penganut Katolik yang taat.
Daripada rekod, kita boleh tahu dia dan Njinga saling menyukai.
Sudah lama awak jauh dari rumah.
Bagaimana anak-anak awak menyesuaikan diri?
Rakyat saya ialah anak-anak saya.
Mereka faham saya berkhidmat untuk mereka ke mana saja saya pergi.
Ya.
Orang awak...
mereka cakap lain, mereka maksudkan lain.
Kenapa?
Rasanya ia bergantung.
Pada apa?
Sama ada mereka percaya awak atau tidak.
Bagi orang saya, maruah lelaki adalah janjinya.
Melainkan dia melanggarnya, awak percayanya.
Di tempat asal saya,
kepercayaan diperoleh melalui khidmat dan perhubungan dengan satu sama lain.
- Percaya terhadap nilai yang sama. - Kami pun sama.
Kepercayaan yang sama terhadap Tuhan kami
dan pembaptisan ke dalam satu keluarga Katolik.
Jadi...
dalam pembaptisan ini,
awak anggap diri awak sama?
Ya.
Orang Portugis
tak membayangkan diri mereka melakukan penaklukan ganas ini
hanya untuk kepentingan diri.
Mereka sangka mereka suruh orang gasar menganut agama Kristian.
Mereka sangka mereka ada alasan agama untuk penaklukan ini.
Mereka percaya jika boleh menukar agama seramai mungkin,
kawalan kerohanian dan politik boleh dikekalkan di wilayah ini,
mereka boleh mendapatkan pengaruh.
Jika tak percaya mereka, kenapa mahu buat pembaptisan?
Sebab kita boleh gunakannya untuk paksa mereka tunaikan janji.
Yakinkan mereka yang kita satu keluarga Katolik yang besar.
Jadi, kenapa teragak-agak?
Kambu, kakanda masih akan terima tangan musuh yang tak dipercayai
tanpa jaminan.
Jadi, kakanda akan ambil risiko.
Adinda tak nak tengok itu lagi.
Adinda mesti tengok.
Orang Portugis mengamalkan perhambaan catel,
satu bentuk eksploitasi yang amat kejam,
ambil seramai orang yang boleh
dan sumbat mereka ke dalam kapal dalam keadaan yang teruk,
kemudian hantar mereka bekerja di ladang tebu atau ladang kopi.
Njinga tahu ia menghampakan rakyatnya
dan mengurangkan bilangan mereka.
Dia melihat beratus-ratus orang ditangkap dan diculik.
Berapa ramai setakat ini?
Adinda tak dapat kira beberapa hari lalu.
Jika kita tak buat sesuatu untuk tamatkan semua ini,
rakyat kita akan pupus.
Ia kehidupan yang sukar.
Jangka hayat antara tujuh hingga lapan tahun.
Bayangkan, tujuh tahun dari saat memasuki Dunia Baru,
jangka hayat kita semakin suntuk.
Ada pasar hamba pada masa itu di Ndongo,
tapi ia dikawal rapi dan diawasi.
Ia bukan sistem perhambaan catel.
Jadi, hamba-hamba di Ndongo tak semestinya harta orang.
Pada dasarnya, mereka ahli unit keluarga.
Ia sangat rumit.
Tiada penyelesaian yang sempurna pada zaman itu
kerana perhambaan begitu endemik.
Ia begitu biasa.
Hampir mustahil untuk mengelak daripada menyertainya.
Ada perbezaan besar antara cara perhambaan difahami
oleh orang Portugis dan orang Ndongo.
Rasanya Njinga percaya dia tak boleh menghalang perhambaan,
tapi saya rasa dia percaya dia boleh membendungnya.
Njinga menggunakan semua alat yang dia ada
untuk menyelamatkan kerajaannya.
Jadi, dia membuat keputusan strategik
dengan harapan memeluk agama Kristian
akan menyelamatkan legasi nenek moyangnya.
Tahniah.
Rasanya kita boleh beritahu Ngola Mbande yang kita ada perjanjian.
- Syarat-syaratnya? - Boleh diterima.
Termasuk kubu di Ambaca?
Seperkara lagi, kami akan lepaskan tawanan Ndongo
supaya abang awak boleh tubuhkan semula kerajaannya.
Apa gunanya raja tanpa rakyat?
Njinga menggunakan diplomasi dan pembaptisannya menjadi bukti.
Portugis akhirnya bersetuju dengan perjanjian damai.
Orang Portugis bersetuju dengan ketiga-tiga tuntutan Njinga.
Mereka kata akan bantu lindungi rakyatnya daripada ketua Imbangala Kasanje.
Mereka setuju keluarkan tentera dari kubu mereka di Ambaca.
Mereka juga setuju kembalikan beberapa orang Ndongo
yang mereka culik dan jadikan hamba.
Njinga kembali ke Ndongo dengan kemenangan
setelah mendapat persetujuan dengan orang Portugis
untuk mengubah Ndongo yang semakin merudum...
- Njinga! - Njinga!
...yang menjanjikan masa depan lebih baik untuk kerajaan dan rakyatnya.
- Njinga! - Njinga!
Adinda berjaya!
- Njinga! - Njinga!
Rasanya pada ketika ini, Mbande mula sedar
adiknya lebih berkuasa dan berpengaruh daripada jangkaannya.
Mbande kurang keyakinan diri.
Dia juga sedar bahawa Njinga disayangi.
Rasanya dia rasa terpinggir atau disisihkan dalam komuniti.
Dari awal zaman kanak-kanak dan kedewasaannya,
Njinga mengatasi Mbande.
Dia lebih bijak. Dia anak kesayangan ayahnya.
Dia ada bakat semula jadi dalam politik dan diplomasi.
Nampaknya ada persaingan sejak awal lagi.
Kakanda.
Adinda nampak skalanya.
- Apa? - Perdagangan rakyat kita.
- Kakanda tak boleh bayangkan. - Njinga.
- Adinda bawa kemenangan. - Ini tak cukup.
Perjanjian damai tak cukup untuk menghentikan
orang Portugis.
Mbande.
Kakanda.
Ini kemenangan yang tak bermakna.
Keadaan akan bertambah teruk.
Tidak.
Tidak jika adinda jadi pemangku raja sehingga anak kakanda cukup umur.
Apa?
Apabila Njinga kembali, dia yang menjadi tumpuan.
Dia yang terbaik mewakili Ndongo.
Njinga sendiri tahu. Mbande pun tahu.
Kakanda perlu buat sekarang sementara boleh, untuk menjamin masa depan Ndongo.
Mungkin jika kakanda buat lebih awal, kita takkan berada di sini.
Mbande.
Kakanda masih raja.
Sanggup kakanda serahkan takhta sedangkan masih duduk di atasnya?
Apa yang penting ialah kakanda percayakan diri sendiri...
kerana kami percaya kakanda.
Kakanda tak percaya orang lain dengan masa depan Ndongo.
Mari raikannya.
Pada mulanya, nampaknya Mbande betul untuk mempercayai Portugis.
Kedamaian sementara Njinga dengan mereka bertahan selama beberapa bulan.
Kambu!
Biar patik bawa kepada mereka!
Kasanje.
Njinga, kita perlu pergi.
Njinga, kita mesti pergi!
Entah kenapa Kasanje menyerang Kabasa pada masa ini,
tapi kami tahu Imbangala adalah askar upahan yang akan
buat apa saja untuk sesiapa yang bayar mereka dengan setimpal.
Jadi, ada kemungkinan Kasanje bertindak bagi pihak orang lain.
Bagaimana Kasanje...
melepasi pertahanan kita pada waktu malam?
Kejatuhan Kabasa amat mengecewakan Ngola Mbande
dan dia terpaksa melarikan diri ke Kepulauan Kindonga.
Dia terpaksa meninggalkan rakyatnya.
Dia semakin hilang kawalan, bukan saja di tapak kuasa utamanya,
tapi rakyatnya juga mula kurang mempercayainya.
Kamu tahu apa yang dia perlu buat untuk kumpul kuasa sebanyak itu.
Kita perlukan Kabasa semula. Kita perlukan pilihan, berilah pilihan.
Boleh minta bantuan Kasa lagi?
Tidak, tenteranya terlalu kecil untuk menentang Kasanje.
Kita tak boleh buat begitu.
Apa kata kita hubungi...
Mungkin mereka sudi sertai kita.
Ia masih tak cukup.
Dia tahu adiknya ada di sana, bersedia untuk mengambil alih.
Dia juga tahu ada puak dalam kerajaan
yang fikir dia tak layak menjadi pemerintah.
Kita ada penduduk kampung. Mereka mampu...
Bagaimana dengan Portugis?
Mereka nak bantu kita melawan musuh. Mungkin tiba masanya mereka buktikannya.
Mungkin
mereka yang menghantar Kasanje untuk mengusir kita keluar dari Kabasa
supaya kita terpaksa jumpa mereka untuk meminta bantuan.
Supaya mereka boleh ambil semua ufti yang mereka mahu sebagai balasan.
- Kita tiada pilihan lain. - Ya, ada.
Seperti yang kamu cakap tadi.
Kita ada penduduk kampung.
- Congo ada. Mereka berhutang dengan kita. - Baik.
- Jika kita bercakap dengan Congo... - Njinga!
Minta jeneral aturkan pertemuan dengan orang Portugis.
Pada musim sejuk 1623,
orang Portugis menghantar utusan untuk berunding.
Paderi bernama Paderi Baretto.
Pegawai di Luanda sanggup membantu Raja peroleh semula Kabasa
dengan syarat tunduk kepada Raja Portugal dan dibaptiskan.
Tunduk kepada Raja Portugal.
Berani awak datang ke sini dan cuba jadikan kami hamba?
- Saya datang untuk buat tugas Tuhan... - Tutup mulut!
Di hadapan Raja!
Ular.
"Saya datang untuk buat tugas Tuhan."
Itu yang awak beritahu diri sendiri semasa merantai manusia?
Siapa Tuhan...
yang lebihkan orang awak, bukannya orang saya?
Saya patut bunuh kamu semua di Luanda.
Njinga.
- Apa yang diperlukan? - Mbande.
Penyerahan diri awak kepada Christ mesti lengkap.
Maksudnya, tiada lagi cara pagan.
Tiada dewa-dewi palsu.
Tiada berhala, tiada upacara, tiada gundik.
Tiada nganga.
- Perkara tak suci mesti dihapuskan. - Mbande.
Mbande.
Kakandalah hubungan kami dengan nenek moyang.
Jika kakanda tinggalkan mereka, kita akan kalah.
Adinda dibaptiskan.
Nenek moyang tinggalkan adinda?
- Adinda bukan raja. - Betul.
Walaupun dibaptiskan sendiri,
Njinga merasakan permintaan orang Portugis adalah keterlaluan.
Dia melihat Mbande melepaskan kuasanya kepada musuh,
mengabaikan tradisi dan adat resam mereka.
Jika dia bersetuju,
ini satu lagi kelemahannya sebagai raja.
Jika kakanda buat begini...
lebih baik kakanda melepaskan takhta...
dan bekerja di ladang.
Mbande mengabaikan nasihat adiknya.
Dia tiada pilihan lain dan bersetuju untuk dibaptiskan.
Selama beberapa minggu,
dia belajar soal jawab agama daripada Paderi Baretto.
...di syurga.
Sebab itulah awak perlu berpaling daripada dewa-dewi palsu
dan berhala palsu ini kerana...
Mereka dah langgar perjanjian damai.
Orang Portugis hantar tentera untuk kukuhkan kubu di Ambaca.
Inilah diri mereka.
Beritahu ayah kulit putih awak yang semua ini dah selesai!
Pergi!
Tentulah orang Portugis memungkiri janji mereka.
Bagi Raja,
ini kegagalan kuasa yang membawa bencana.
Kakanda tak boleh buat.
Mengarut.
Nenek moyang kita pernah lalui perkara yang lebih teruk.
Mereka tak pernah.
Kakanda penat, Njinga.
Rasanya tiba masanya kakanda berehat.
Mbande.
Adakah kakanda berkata apa yang adinda fikirkan?
Mbande kecewa dengan apa yang berlaku dengan orang Portugis
dan itu menyebabkannya mengalami kemurungan.
Ini menyebabkannya menghadapi persoalan,
"Mampukah tuanku mempertahankan kerajaan?"
Saya rasa pada dasarnya, dia amat takut.
Mbande memerintah dan menjalani hidup dengan begitu banyak keganasan
sehingga ia memakan diri.
Dia terpaksa tanya diri sendiri soalan sukar tentang keputusannya
dan jika ia berbaloi.
Bagaimana?
Racun.
Siapa lagi yang tahu?
Tiada siapa.
Cara Mbande mati tak jelas.
Ada yang kata dia minum racun dan bunuh diri
kerana kemurungan.
Ada yang membuat spekulasi bahawa Njinga dalang kejadian ini,
Njinga meracuni abangnya atau dalang di sebalik keracunan itu.
Semoga nenek moyang...
mengalu-alukan kepulangan kakanda.
Funji, berjaga-jaga.
Kambu.
Seru Mwene Lumbo.
Suruhnya umumkan kemangkatan Raja.
Kakanda nak ke mana?
Kakanda akan kumpulkan ahli majlis...
dan minta mereka undi ratu baharu.
Njinga bercita-cita tinggi dan dia melihat ini sebagai peluang
menyingkirkan abangnya, supaya abangnya tak lagi terlibat.
Saya takkan terkejut jika Njinga membunuh abangnya
atau mengarahkan abangnya dibunuh atas satu sebab,
Mbande lemah.
Dia tak cukup berani menjadi raja seperti ayahnya.
Ada apa?
Beta tanya diri beta soalan yang sama.
Beta rasa seperti merampas hak orang lain.
- Tuanku diundi sebagai Ratu. - Pemangku Ratu.
Bermakna tiada kuasa.
Beta akan memegang takhta untuk anak Mbande.
Semua tindakan beta akan dicabar
oleh mereka yang tak percaya beta layak menaiki takhta.
Portugis akan guna penentang beta untuk kelebihan mereka.
Beta akan memimpin tanpa sesiapa mengikuti beta.
Seperti wanita yang berjalan-jalan.
Tuanku mahu apa?
Kuasa.
Kuasa yang akan mengubah hidup rakyat beta.
Kuasa yang Portugis tak boleh abaikan.
Kuasa tak diberikan, Njinga.
Ia dirampas.
Apabila Mbande mati, dia meninggalkan seorang waris.
Anak lelaki yang berusia tujuh tahun.
Tapi kerana dia masih muda, Njinga menjadi Pemangku Ratu
sehingga anak itu berusia 18 tahun dan mampu mengambil alih.
Pusingkan pinggul ke arah tujahan.
Anak Mbande dihantar untuk tinggal bersama Kasa,
ketua Imbangala dan sekutu lama Njinga,
di mana dia berlatih untuk menjadi pahlawan.
Pinggul. Bagus.
Kasa.
Puteri Njinga.
Ratu Njinga sekarang.
Njinga perlu cepat adakan pakatan yang kuat.
Kasa yang bertarung bersamanya sebelum ini mungkin berguna baginya.
Sapalah mak cik awak. Pergilah.
Dia pemalu, tapi mampu berlatih dengan baik.
Pergi berlatih. Pergilah.
Saya akan jadikannya pahlawan.
Saya tak risau tentang anak saudara saya. Saya mahu seseorang yang lebih tua.
Seorang suami.
Awak serius.
Saya tak boleh.
Walaupun untuk takhta?
Berapa berat takhta ini?
Amat berat.
Saya akan bina empayar yang lebih besar daripada Congo.
Saya akan jadikan awak rajanya.
Melainkan awak tak nak, saya akan tawarkan kepada Kasanje.
Jangan sebut nama itu di sini.
Kenapa saya?
Awak beri saya tempat perlindungan.
Askar-askar awak membantu saya melawan orang Portugis.
Sudah tentu saya jumpa awak dahulu.
Tapi bercakap sebagai wanita,
awak muda...
sedap mata memandang dengan stamina macam lembu.
Kenapa wanita sebaya awak tahu tentang perkara begitu?
Aduhai,
ada beberapa perkara yang hanya wanita sebaya saya tahu.
Dia memikat Kasa, mempamerkan kasih sayangnya di khalayak ramai,
menggunakan kekayaannya untuk memberi Kasa hadiah.
Kasa bersetuju untuk mengahwininya.
Saya percaya Njinga perlu menjauhkan dirinya
daripada menjadi manusia.
Apa ini?
Apabila anak saudaranya mati, Njinga mengambil alih kuasanya.
Dia bangkit sebagai pemerintah rakyatnya.
Apa ini?
Imbangala!
Njinga!
Terjemahan sari kata oleh Haziqah Hamidun